প্রেমে প্রত্যাখ্যাত হয়ে প্রকাশ্য রাস্তায় তরুণীকে ছুরি মেরে আত্মহত্যার চেষ্টা যুবকের। আজ এঘটনা ঘটেছে লেকটাউন ও বাঙ্গুরের মাঝে ভিআইপি রোডের ধারে সার্ভিস রোডে। আহত তরুণীর নাম জুলি খাতুন, বাড়ি উত্তর চব্বিশ পরগনার বীজপুরে। আক্রমণকারী তরুণের নাম আলম বারিক, বাড়ি নৈহাটি।
 ওয়েব ডেস্ক: প্রেমে প্রত্যাখ্যাত হয়ে প্রকাশ্য রাস্তায় তরুণীকে ছুরি মেরে আত্মহত্যার চেষ্টা যুবকের। আজ এঘটনা ঘটেছে লেকটাউন ও বাঙ্গুরের মাঝে ভিআইপি রোডের ধারে সার্ভিস রোডে। আহত তরুণীর নাম জুলি খাতুন, বাড়ি উত্তর চব্বিশ পরগনার বীজপুরে। আক্রমণকারী তরুণের নাম আলম বারিক, বাড়ি নৈহাটি। জানা গেছে, বেশ কিছুদিন ধরেই সম্পর্ক ছিল জুলি ও আলমের মধ্যে। সম্প্রতি এই সম্পর্কে চিড় ধরে। আলমকে এড়িয়ে চলতে শুরু করেন জুলি। অন্য একজনের সঙ্গে তাঁর সম্পর্ক হয় বলে অনুমান। এর জেরেই দুজনের মধ্যে আজ তীব্র বাদানুবাদ হয়। এই সময়েই জুলির পিঠে ছুরি মারে আলম। এরপর বিষ খেয়ে আত্মহত্যার চেষ্টা করে সে। জুলিকে সল্টলেকের একটি হাসপাতালে ও আলমকে লেকটাউনের নার্সিংহোমে ভর্তি করা হয়েছে।